
CYMERIADAU  : 


IFAN,  y  Tad. 

NANO,  ei  ail  Wraig. 

EIRY,  ei  Ferch  fach. 
GWYN,  ei  Fab. 

MAIR,  ei  Wraig  gyntaf. 
SIENCYN,  y  Gwas. 

LLE: 

Cegin  fferm  Ty’n  Mynydd. 
AMSER  : 

Saith  o’r  gloch,  Nos  cyn  G’lan  Gaea’. 


Y  FAM. 


[Golygfa  : — Cegin  mewn  ffarm  unig,  Ty’n 
Mynydd.  Rhaid  i’r  gegin  awgrymu  unigedd. 
Bwrdd  sxvper,  dysglau  i  fwyta  uwd,  a  llaeth.  Ay  y 
dresel  injian  wnio  a  defnydd  pine  yn  hongian 
oddiwrthi.  Gwn ,  darluniau  pregethwyr ,  ac  almanac 
nea  ddau  yn  hongian  ar  y  mur.  Gwely  bychan  a 
chivrlid  coch  drosto  wrth  y  mxu  ar  y  dde,  yn  agos  i’r 
goleuadau.  Y  tan  ar  yr  un  mur ,  ond  ymhellach 
oddiwrth  y  gynulleidfa.  Dau  ddrws,  un  yn  arwain 
allan  ynghanol  y  mur  sydd  yn  wynebu’r  bobl,  ac  un 
yn  arwain  i  fyny’r  grisiau  ar  y  mur  sydd  ar  y  chwith, 
ac  ymhell  oddiwrth  y  goleu.  Ar  y  chwith  i’r  drws 
allan,  ax  ar  yr  un  mur,  y  mae  ffenestr  a  choeden  ffen- 
estr  yntyfuarni.  Saif  tresel  ar  y  mur  chwith.  Gorwedd 
llestri  llaeth  heb  eu  golchi  yn  after  o  gwmpas  y  dresel. 

Mae’n  saith  o’r  gloch  noson  cyn  G’lan  Gaea’. 
Eistedd  Nano,  gwraig  dlos  ond  after  ei  gwisg,  yn 
edrych  yn  anfoddog  ;  Siencyn,  gwas  mewn  oed  yn 
gwisgo’n  blaen  ;  ac  I  fan  wrth  y  bwrdd.  Edrych 
I  fan  ar  Nano  yn  serchus.] 

IFAN  (wrth  Siencyn)  :  Ydach  chi  am  fynd  i’r 
ffair  fory,  Siencyn  ? 

SIENCYN  :  Na,  ’dwi  ddim  yn  meddwl.  Ma 
amsar  mynd  i’r  ffeiria  wedi  pasio  arna  i  rwan. 
Tydi  ffeiria  ddim  beth  oeddan  nhw  pan  o’n  i’n  hogyn. 
Rwan  ’does  dim  byd  yno  ond  yr  hen  betha  troi 
round  ’na,  a  rhyw  hen  genod  penchwiban  yn  mynd 
arnyn’  nhw  ac  yn  sgrechian.  Ond  yn  fy  amsar  i 
’roedd  merchaid  ifanc  yn  mynd  i’r  ffeiria  y  bydda’n 
werth  i  chi  fynd  cyn  bellad  a’r  Borth  i  gweld  nhw. 
Daear  bach!  dyna  i  chi  ferchaid  ifanc  glandag, 
mewn  ffrogia  Scotch  plaid !  ’Does  dim  genod  felly 
i’w  cael  rwan. 

NANO  (gan  ysgwyd  ei  phen)  :  Chi  sy’n  meddwl 
hynny,  Siencyn. 

SIENCYN  (fel  pe  mewn  bretiddwyd)  :  Mae  cystal 
co’  gen  i  a  ddoe  am  genod  y  Felin  yn  dwad  i  Ffair 
y  Borth  yn  ’u  ffrogia  sidan  du,  a  boneti  a  phlu  mawr. 
Fydda  i  byth  yn  gweld  plu  felly  rwan — hanr.ar  piws 
a  hannar  melyn. 

(Nano  yn  troii  thrwyn.) 

SIENCYN  :  Diar,  mi  roeddan  nhw  yn  genod 
glandag,  hefyd!  Sarah — mi  briododd  hi,  ac  mi 
aeth  i’r  ’Merica.  A  Jane — ’dwi’n  credu  fod  dy 
dad  wedi  bod  yn  ’i  chanlyn  hi  am  dipyn,  Ifan. 
A  Nans — mi  gafodd  hi  beg  pan  briododd  hi’r  hen 
dwrna  ’na  o’r  dre.  A  dyna  Mary  druan — y  lana’ 
ohonyn’  nhw  i  gyd — mi  fuo  hi  farw  pan  oedd  hi’n 

ddim  ond  deunaw,  o’r  hen  salwch  diarth.  Toedd 
doctoriaid  yr  adag  honno  ddim  yn  gwbod  dim  am 
dano  fo. 

NANO  :  Rydach  chi’n  siarad  byth  beunydd  am 
Mary’r  Felin.  Faswn  i’n  meddwl  y  basach  chi 
wedi  ’i  anghofio  hi  erbyn  hyn. 

SIENCYN  (yn  boeth )  :  Anghofio  Mary’r  Felin! 
Na,  amhosib,  y  ngenath  i!  Fasa  chitha  ddim  yn 
anghofio  chwaith,  tae’  ch  chi  yn  ’i  gweld  hi!  Mi 
fasach  chi  yn  rhoi’r  byd  am  gal  hannar  ’i  gwallt 
melyn  hi  ar  ych  pen.  A  ’doedd  ar  Mary’r  Felin 
ddim  eisio  hen  liwia  pine  i  gal  sylw  dynion. 

IF  AN  :  ’Rhoswch  chi  am  funud,  Siencyn.  Rhaid 
i  chi  gyfadda  bod  merchaid  glan  i’w  cael  rwan. 
Ma  rhosod  gwynion  newydd  i  cal  bob  blwyddyn. 

SIENCYN  :  Tydi  rhosod  gwynion  rwan  ddim  mor 
glws  ag  oeddan  nhw  pan  oeddwn  i’n  llanc.  Toedd 
dim  rhosyn  tlysach  na  Mary’r  Felin  pan  odd  hi’n 
fyw.  (Yn  ocheneidio.)  Nid  dyma  lie  baswn  i  heno, 
pe  bae  hi’n  fyw! 

NANO  :  Mi  allach  fod  mewn  rhywla  gwath, 
wedi’r  cwbl.  Falla  y  galla  Mary’r  Felin  bigo  fel 
pob  rhosyn  arall. 

SIENCYN  (braiddyn  boetn)  :  Dim  gair  am  y  marw! 

IFAN  (braidd  yn  flin  wrth  Siencyn  am  ateb  ei 

briod)  :  Falla  bydda’n  well  i  chi  fynd  i  swpera’r 
gwarthag,  rwan,  er  mwyn  i  chi  gal  mynd  adra  yn 
o  gynnar. 

(Nano  yn  codi  ac  yn  mynd  a’  r  piseri  llaeth  allan 
drwy’r  drws.) 

NANO  :  0  ’r  hen  dacla  ’ma!  ’Toes  dim  diwadd 
ar  ddwrnod  gwraig  ffarmwr.  ( Yn  mynd  a  hwy 
allan.)  Ond  o  ran  hynny,  tai  ddim  i  draffarth  ’i 
golchi  nhw  heno.  (Yn  mynd  allan  drwy’r  drws. 
Siencyn  yn  codi  i  fynd  allan.) 

IF  AN  :  ’Does  dim  angan  i  chi  ddwad  fory  os 
byddwch  chi’n  teimlo  ar  ych  calon  i  fynd  i’r  ffair. 
’Does  ’ma  ddim  byd  neillduol  i  neud.  ’Ro’n  i’n 
meddwl  mynd  fy  hunan  fory  cyn  belled  a’r  Crib  Du 
i  edrach  ydi’r  defaid  yna’n  iawn. 

SIENCYN  :  Na,  mi  ddoi  i  fyny  fel  arfar,  er  ma 
dyma’r  tro  cynta’  i  mi  golli’r  ffair  am  hannar  cant 
o  flynyddodd.  (Yn  ddwys.)  Mae  llawar  o  betha’ 
yn  mynd  drwy  ’meddwl  i  heno,  Ifan.  Wyt  ti’n 
coho  pa  noson  ydi  hi  ? 

IFAN  (braidd  yn  ddigalon)  :  Wei,  ydw.  (Yn 
sobor.)  Mae  hi’n  nos  cyn  Gian  Gaea’. 

SIENCYN  :  la.  Mi  gollis  di  un  annwl  flwyddyn  i 
heno,  a  mi  gollis  inna  un  annwl  iawn  gin  inna 
ddeugian  mlynadd  i  heno.  Ac  er  bod  deugian 
mlynadd  er  y  dydd  hwnnw,  ’dw  i  ddim  wedi  anghofio, 
Ifan. 

IFAN  (gyda  chwilydd,  ac  yn  ymddiheuro)  :  la, 

ond  ’rodd  ych  amgylchiada  chi  yn  wahanol  i’n  rhai  i. 
’Rodd  rhaid  i  mi  gal  rhywun  i  edrach  ar  ol  y  plant. 

SIENCYN  :  A  lie  mae’r  plant,  gyda  llaw  ? 
IFAN  (yn  petruso)  :  Ma’ — ma’ — nhw  wedi  mynd 
ar  negas. 

SIENCYN  :  Allan  ar  noson  fel  heno  ?  Gwarchod 
pawb!  Na,  Ifan,  nid  i  gal  neb  i  edrach  ar  ol  y  plant 
y  priodis  di  hon.  Wyr  hi  ddim  am  drin  plant.  Ma’ 
hi’n  gwbod  mwy  am  dapio  cwrw,  a  chwerthin  yng 
ngwyneba  rhyw  hogia  gwirion  i  lawr  tua’r  “  Cart 
and  Horses  ”  ’na!  A  ma  stori  ne  ddwy  go  gas  am 
dani.  Chlywis  di  ddim  am  dani  hi  a — 

IFAN  (yn  wyllt)  :  Tewch!  Cs  ’dach  chi’n  mynd 
i  siarad  fel  yna  am  fy  ngwraig  i  yn  fy  nhy  fy  hun — 
SIENCYN  :  ’Rydw  i  wedi  bod  yma  am  ddeugian 
mlynadd,  Ifan,  hefo  dy  dad  o  dy  flaen,  a’i  daid  o’i 
flaen  ynta.  A  chlywis  i  ddim  geiria  tebig  i  rheina 
hyd  nes  dath  honna  yma,  hannar  blwyddyn  yn  ol, 
i  gymryd  lie  un  mor  annwl  a  Mair.  Throediodd  dim 
hogan  well  na  Mair  y  ddaear  ’ma  erioed.  Roedd  y 
ty  yma  bob  amsar  cyn  lanad  a’r  lamp,  a’r  plant  bach 
’ma  mor  ddel  yn  y  dillad  o’i  gwaith  hi  ’i  hun,  i  fynd 
i’r  Ysgol  Sul  bob  Sul.  Mi  alia  i  ’i  gweld  hi’r  funud 
yma  fel  bydda  hi  yn  ’u  gwatchiad  nhw  ar  riniog  y 
drws,  hyd  nes  aethan  nhw  o’r  golwg  dros  ochr  yr 
hen  Foel  ’na.  Nid  y  hi  oedd  yr  un  i  adal  y  piseri 
’llaeth  heb  ’u  golchi  hyd  yr  adag  yma  o’r  nos. 

( Dywed  hyn  wrth  fynd  trwy’r  drws.  Saif  Ifan 
gyda’i  ben  i  lawr  a’i  ddwylo  yn  ’i  boced,  a’i  gefn 
at  y  drws.) 

IFAN  ( yn  edrych  braidd  yn  ddu,  yn  galw  ar  ol 
Siencyn)  :  Ma’n  well  i  chi  fynd  a’r  lantarn,  Siencyn. 
Mae  hi’n  dywyll  ac  yn  unig  iawn  i  chi  fynd  dros 
Foel  y  Grug  ych  hunan. 

SIENCYN  (yn  galw  oddiallan)  :  Mi  cymra  i  hi 
o’r  beudy.  (Yn  mynd  allan.) 

NANO  (yn  dyfod  i  mewn)  :  Ath  yr  hen  swnyn 
adra,  hefo’i  Mary’r  Felin,  a  Mary’r  Felin  o  hyd  ? 

IFAN  :  Lie  mae’r  plant,  Nano  ? 

NANO  (yn  dechreu  clirio )  :  Ma’  nhw  wedi  mynd 
i  Si  op  y  Becws  i  nol  bara.  Fethis  i’n  glir  a  chal 
amsar  i  bobi  heddyw. 

IFAN  :  Wedi  mynd  yr  holl  ffor’  i’r  Becws  yr  adag 
yma  o’r  dydd  ?  Rhaid  imi  fynd  i  cyfarfod  nhw. 
Alla  i  ddim  meddwl  am  danyn  nhw  yn  pasio’r 
fynwant  yr  adag  yma  o’r  nos,  a  dwad  dros  yr  hen 
gors  yna  adra. 

NANO  :  Peidiwch  a  phryderu.  Mae’n  hen  bryd 
iddyn  nhw  ddechra  edrach  ar  ol  ’u  hunan. 

(I fan  yn  gwgu  ac  yn  cymryd  ei  got.) 

NANO  (yn  mynd  ato,  ac  yn  gafael  yn  ei  law,  ac 
yn  edrych  i’w  wyneb  i’w  fwytho )  :  Dowch  chi, 
’nghariad  i,  peidiwch  a  ngadal  i  yma  wrth  f’hun  ; 
mae  hi  mor  unig  yma.  (Petrusa  Ifan,  yna  try,  ac 
a  gam  tua’r  drws.)  Ydi’n  well  gynoch  chi’r  plant 
na  fi  ?  (Yn  gwneud  iddo  eistedd  i  lawr,  ac  yn  ei 
dynnu  i’r  gadair  freichiau.)  ’Toes  dim  sens  bod 

chi’n  mynd  allan  heno  wedi  bod  yn  gweithio’n  galad 
drwy’r  dydd.  Eistadd  i  lawr  a  chymar  fygyn. 

(Nano  yn  estyn  ei  bibell  a’i  faco  iddo,  yn  llenwi  ei 
bibell,  ac  yn  ei  goleuo.  Yn  mynd  ymlaen  gyda 
chlirio’r  bwrdd.  Ifan  yn  smocio,  yn  troi  wrth  weld 
y  bwrdd  yn  wag.) 

IFAN  :  Ydach  chi  ddim  yn  cadw  dim  swpar  i’r 
plant  ? 

NANO  :  Nag  ydw  i,  wir !  Os  na  fedra  nhw  dd wad 
adra  mewn  pryd,  mi  gan  fod  hebddo. 

IFAN  :  Na,  ma’n  rhaid  iddyn  nhw  gael  bwyd. 
Ma  plant  ar  ’u  prifiant  eisio  rhywbath  i  fwyta. 
Peth  arall,  mi  fyddan  just  a  llwgu  wedi  bod  yr  ho  11 
ffor\ 

NANO  :  O,  o’r  gora.  Mi  gan  damad  o  frechdan 

yn  ’u  llaw.  (A  at  y my l  ei  gadair,  a  chwaraea  gyda’  i 
wallt.  Smocia  Ifan  ac  edrych  i’r  tan.) 

IFAN  :  Ydi’r  piseri  wedi  ’u  golchi  yn  barod 
erbyn  y  bora  ? 

NANO  (yn  snaplyd)  :  Nag  ydyn  nhw  ddim. 
Ches  i  ddim  amsar.  (Yn  stopio  gwneud  ei  wallt ,  ac 
yn  sefyll  o’i  flaen.)  Beth  ydi’r  mater  arnoch  chi 
heno,  Ifan,  ddaru  chi  ’rioed  ofyn  hynna  o’r  blaen  ? 

IFAN  :  O — dim.  Rydw  i  wedi  blino  heddyw,  ac 
mi  taflodd  Siencyn  fi  oddiar  fy  echal  dipyn  heno. 

NANO  :  O,  boddar  yr  hen  swnyn!  Rydw  i  wedi 
blino  ’i  glywad  o’n  son  am  ’i  brofedigaetha,  a’r 
amsar  ’roedd  o’n  ifanc.  Gyrrwch  o’i  ffwr’,  Ifan, 

’dwn  i  ddim  pam  ’dachchi’n  gadal  i  hen  gradur  felna 
y’ch  poeni  chi. 

IFAN  :  Na,  fedra  i  byth  neud  hynny.  ’Roedd  o 
yma  cyn  fy  ngeni  i,  ac  ’roedd  gin  fy  nhad  a  fy  nhaid 
feddwl  mawr  ohono.  Mi  fasa  arna  i  ofn  i  ryw  fam 
ddwad  ar  fy  mhen  i  pe  gyrrwn  i  Siencyn  i  ffwr’. 

NANO  :  Bam,  yn  wir  !  Peidiwch  a  bod  ddigon 
gwirion  i  gredu  ffasiwn  lol. 

IFAN  :  A  pheth  arall.  Alla  i  byth  gal  dyn  gwell 
na  Siencyn.  Os  ydi  o  wedi  troi  ’i  drugian,  mae  o’n 
werth  y  byd,  a  fedrach  chi  byth  gael  un  o’r  hogia 
ifanc  yn  was  ffarm  mewn  lie  anghysball  fel  hyn. 

NANO  (yn  chwerw)  :  Dyna  fo!  Sut  ydach  chi’n 
disgwyl  i  mi  fyw  yma  ynta,  ym  mhen  draw’r  byd 
o  le  fel  hyn — yn  cly wad  dim  o  fora  hyd  nos  ond  rhy w 
hen  gornchwiglod  pan  fyddwch  chi  allan — a’r 
griciad  yn  y  nos  ? 

IFAN  :  Ond  ma’r  plant  hefo  chi. 

NANO  (yn  wawdlyd  iawn)  :  Hy!  Y  plant,  yn 
wir!  Gornchwiglod  erill!  Ma’n  hwyr  gin  i  weld 
yr  amsar  yn  dwad  iddyn  nhw  fynd  i’r  ysgol.  Tasa 
ni’n  byw  yn  ymyl  ’y  nheului,  mi  fasan  yn  mynd  i’r 
ysgol  rwan,  a  mi  gawn  innaii  weld  tipyn  o  fywyd. 

IFAN  :  Ydach  chi — wedi  blino  ar  Dy’n  Mynydd 
yn  barod,  Nano  ? 

NANO  (yn  edrych  braidd  yn  ddychrynedig)  :  O, 

tydw  i  ddim  wedi  blino,  ond  mi  fasa’n  dda  gin  i  tasa 

Ty’n  Mynydd  yn  nes  i’r  pentra  nag  y  mae  o,  imi  gael 
gweld  rhai  o  fy  hen  ffrindia  weithia. 

IFAN  :  Ond  rydw  i  gynoch  chi. 

NANO  :  Ond  rydach  chi  allan  hyd  y  caea  yna 
ar  hyd  y  dydd,  ac  ma’  rhaid  i  finna  slafio  o  fora  tan 
nos.  Wyddoch  chi  ddim  bedi’r  holl  waith  sy  gin  i 
hefo’r  holl  odro  a  chorddi,  a  phobi,  a  llnau’r  ty. 
A  fydd  Siencyn  yma  byth  yn  sychu  ’i  draed  wrth 
ddwad  i’r  ty  o’r  tomeni  tail. 

IFAN  (yn  ddigalon)  :  Rydw  i’n  cydnabod  fod  yma 
lot  o  waith,  Nano  bach.  Tasa’r  amserodd  yn  well, 
mi  fasan  yn  cael  morwyn.  Ond  fel  ma’  petha  rwan, 
ma’  arna  i  ofn  na  allwn  ni  ddim  fforddio’r  un. 

NANO  :  Yn  lie  cewch  chi  hogan  wnaiff  aros  mewn 
rhyw  hen  le  fel  hyn,  i  weld  neb  ond  Siencyn  o  fora 
Llun  hyd  nos  Sadwrn  ?  Mi  faga’r  felan  a  rosa  hi 
ddim  yma  wnsos.  A  welwn  i  ddim  llawer  o  fai 
arni  hi,  chwaith.  ( Lleinw'r  ddysgl  a  dwr  poeth 
o’r  tecell  mewn  tymer,  ac  a  ymlaen  i  olchi’r  llestri 
tan  gadw  swn.) 

IFAN  :  Nano  bach,  cadwch  y  llestri  yn  gyfan. 

NANO  :  Dyna’r  unig  fiwsig  sydd  i  gael  mewn 
rhyw  bendraw  byd  o  le  fel  hyn.  I  lawr  yn  y  “  Cart 
and  Horses  ”  rwy’n  siwr  fod  Wil  y  Ffidlar  a  Deio’r 
Crydd  wrthi’n  canu’r  piano,  ac  yn  canu  baledi. 
Dyna  lie  liciwn  i  fod  ! 

IFAN  :  Os  ma’  felna  rydach  chi’n  teimlo,  ma’n 
dda  fod  Ty’n  Mynydd  y  lie  y  mae  o.  Gora  po  bella 
boch  chi  oddiwrth  Wil  Ffidlar  a’i  siort! 

NANO  :  Rydw  i’n  cofio  amsar  pan  oeddach 
chitha’n  licio  dwad  yno. 

IFAN  :  Ond  fuo  mi  byth  yno  wedi’ch  cael  chi. 
?di  ddown  i  ar  ych  hoi  chi  i  waeth  llefydd. 

(Nano  yn  cadw  swn  ejor  llestri  o  hyd.  Cnoc 
ysgafn  ar  y  drws.  Gwyn  ac  Eiry  yn  dyfod  i  mewn. 
yn  wlyb  ac  yn  garpiog  eu  dillad.  Eiry  wedi  colli 
ei  hesgid,  ac  yn  sychu  ei  llygaid.  Edrychant  ar 
Nano  yn  ofnus.  Ymdroant  o  gwmpas  y  drws.) 

NANO  :  Yn  lie  buoch  chi  cyd,  y  cnafon  bach 
drwg  ? 

(Eiry  yn  crio  mwy.) 

GWYN  (gydag  atal  dweyd)  :  R — r — roedda  ni 
ofn  pasio’r  fynwant,  a  mi  aethon  ni  rownd  heibio’r 
Manllwyd,  a  mi  ddaru  ni  golli’r  ffordd. 

NANO  :  Mi  roi  i  chi  “  fynd  rownd  y  Manllwyd  ”  ! 
Esgus  ydi  hynna.  Wedi  bod  yn  chwara  rydach  chi. 
A  finna  wedi  bod  yn  disgwl  yn  fanma  am  y  bara  ! 
Lie  mae’r  ddwy  dorth  ? 

EIRY  :  0,  tada — 

IFAN  :  Am  be’  wyti’n  crio,  mach  i  ? 

GWYN  :  Mi  ddaru  Eiry  bach  syrthio  i  ryw  hen 
bwll  dwr  wrth  y  Manllwyd,  a  cholli’r  dorth,  a  ’rodd 
hi’n  rhy  dywyil  ini  ffeindio  hi,  odd  wir,  mam\ 

NANO  :  Paid  a  deud  dy  glwydda,  y  lleidar  bach. 
Wedi  bod  yn  prynu  fferis  hefo’r  arian  rydach  chi. 
Colli ’r  dorth  yn  wir!  Ydach  chi’n  meddwl  mod  i 
ddigon  gwirion  i  gredu  hyna  ? 

GWYN  :  ’Dydw  i  ddirn  yn  lleidar. 

IF  AN  :  Nano,  Nano,  mae’r  plant  wedi  gwlychu, 
a  ’drychwch,  ma  Eiry  wedi  colli  ’i  hesgid. 

NANO  :  Dyna  chi  yn  cymryd  ’u  part  nhw  eto! 
Sut  ydach  chi’n  meddwl  iddyn  nhw  wrando  arna  i  ? 
Cerwch  chi  i’r  llofft,  a  mi  ro  inna’r  plant  yn  ’u 
gwlau.  Mae’n  hen  bryd  iddyn  nhw  fod  yma  ers 
oriau. 

IFAN  :  A  pheidiwch  anghofio  rhoi  rhywbath 
iddyn  nhw  i’w  fwyta. 

NANO  :  Peidiwch  chi  a  phoeni.  Mi  ro  i  rywbath 
iddyn  nhw  i  fwyta. 

EIRY  (yn  wylo  ac  yn  tynnu  yng  nghot  ei  thad)  : 

O  tada,  peidiwch  a  mynd. 

(Ifan  yn  petruso.) 

NANO  (yn  wawdlyd )  :  Ydach  chi’n  meddwl  mod 
i’n  mynd  i  ladd  ych  plant  chi  ? 

IFAN  :  Byddwch  dynar  ohonyn  nhw,  Nano. 
Ma  nhw’n  ifanc  iawn. 

(C  us  an  a’ r  plant,  a  hwythau’n  dal  eu  gafael  ynddo. 
Rhydd  far  ar  y  drws  allan.  Cymer  gannwyll , 
ac  a  i  fyny’r  grisiau.  Edrych  y  plant  ar  Nano  yn 
ofnus.) 

NANO  :  Rwan,  tynnwch  ych  dillad  mewn  dau 
funud  i  chi  fynd  i’ch  gwlau. 

(Dechreu  y  plant  ddatod  eu  dillad  yn  frysiog,  a’u 
tynnu  oddiamdanynt.) 

GWYN  :  Gavvn  ni  swpar,  mam  ?  Mae  arnon  ni 
eisio  bwyd. 

NANO  (yn  mynd  at  y  badell  far  a,  ac  yn  codi  rhyw 
grystyn  o  dorth  o’i  gwaelod)  :  Hwdiwch,  mae  hwn 
yn  ddifai  i  chi.  [Yn  torri  darn  o  far  a  sych  iddynt.) 
Mi  gewch  ’i  fyta  fo  yn  ych  gwely. 

( A’r  plant  ymlaen  i  ddadwisgo  tra  Nano 
yn  eu  gwylio  yn  wyllt.  Rhydd  eu  gwisg  nos  dros 
eu  pen,  ac  wrth  wneud  hyn  mae’n  tynnu  braich 
Eiry  trwy  ei  Hawes.) 

NANO  (yn  wyllt)  :  Dyro  dy  law  trwadd.  Rwyt 
ti  mor  stiff  a  phocar! 

(Wedi  iddynt  ddadwisgo  gwthia  NanoV  bar  a 
i’w  dwylo.  Rhydd  Gwyn  ei  law  tu  ol  iw  chefn.) 

EIRY  :  Mae  arna  i  eisio  bara  a  menyn. 

Gollyngar  bara  ar  lawr.  Rhydd  Nano  slap  iddi.) 

EIRY  (yn  wylo)  :  O  mami,  mami! 

GWYN  :  Pe  bae  mami  yn  fyw,  mi — mi — mi — 

(yn  cau  ei  ddyrnau). 

NANO  :  Tewch  a  chrio  mewn  dau  funud,  newch 
chi — ne  mi  ddaw’r  bwgan  atoch  chi  drwy’r  drws 
yma. 

(Gwthia  Nano  hwy  i'w  gwely,  a  gedy  eu  dillad 
ar  lawr  :  chwyth  y  lamp,  ac  a  i  fyny’r  grisiau.) 

EIRY  :  0,  mae  arna  i  ofn,  mae  arna  i  ofn! 

GWYN  :  Aros  di  funud,  Eiry  bach.  (Cyfyd  o’i 
wely  ac  aiff  at  y  dresel.  Estyn  gannwyll  o’r  dr  or, 
ac  wedi  ei  goleu,  dyry  hi  ar  gornel  y  dresel.  Gwna 
iddi  lynu  drwy  ddiferu  tipyn  o  wer  ar  y  gornel.  Yna 
aiff  yn  ol  i'w  wely.  Eistedd  y  ddau  i  fyny,  a  gafael 
Eiry  yn  dynn  yn  ei  brawd.) 

EIRY  :  Mae  arna  i  ofn  yr  hen  fo-lol  ’na,  Gwyn. 
(Yn  edrych  tua’r  drws.)  Mae  o’n  siwr  o  ddwad 
drwy’r  drws  a  nal  i  ! 

GWYN  (gyda  thipyn  o  atal  dweyd)  :  P — p — paid 
a  chrio,  bach,  ’d — d — does  arna  i  ddim  ofn.  Mi 
helia  i  o  i  ffwrdd  hefo  ffon.  Gwrando,  mae  gin  i 
rywbath  i  ddeyd  wrthat  ti!  Mae  tada  yn  mynd  a 
Gweno’r  llo  bach  coch  allan  fory.  Mi  gawn  ni  hwyl 
iawn!  Mi  gei  di  weld  Gweno  yn  mynd  ar  ’i  phen, 
ac  yn  dragio  tada  rownd  Cae  Hir. 

EIRY  :  Alla  na  naiff  hi  ddim  yn  gadal  ni. 

GWYN  :  Mi  ofynnwn  i  tada,  a  mi  ofynnwn  gaiff 
Sarah  Jane  a  Myfanwy  Gian  Gors  ddwad,  a  Johnny 
Robart. 

EIRY  :  Ond,  0!  Gwyn,  ma’n  nhw’n  mynd  i’r 
ffair.  Faswn  inna’n  licio  cal  mynd  i’r  ffair  hefyd. 

GWYN  :  0  hitia  befo,  bach — hen  le  annifyr  ydi 
ffair.  Ma  Siencyn  yn  deyd  na  tydi  ffair  yn  lie  i 
blant  bach  fel  ni,  ond  i  bobol  fawr.  Clyw!  Yn  can 
un  llygad.)  Mi  awn  ni  i’r  sgubor,  a  mi  nawn  ni 
siglan  fawr,  fawr,  fel  hyn  (yn  dangos  a’i  ddwylo). 

21 


Y  FAM 


El  RY  (yn  siglo  i  fyny  ac  i  lawr  ar  y  gwely)  :  O ! 

Gwyn,  mi  fydd  hynny’n  hwyl  iawn!  (Yn  stopio  ac 
yn  newid  ei  llais.)  0!  tro  dwaetha  wna  hi  mo’n 
gadal  ni. 

GWYN  :  Wn  i  be’  nawn  ni — mi  ddengwn  i  ffwr’ 
hefo’n  gilydd — i—  ffwr’  yn  bell  bell.  Gorfadd  i 
lawr,  Eiry  bach. 

EIRY  :  I  lie  gawn  ni  fynd,  Gwyn  ? 

GWYN  :  Ynbell — bell— yn  bellachnadeng  milltir. 
A  mi  nawn  ni  fy  w  mewn  ty  bach  hefo’n  gilydd.  Mi 
na  i  weithio  i  ddwad  ag  arian  inni  gael  bwyd. 

EIRY  :  A  mi  ’na  i  llnau’r  ty,  a  gneud  y  bwyd  yn 
barod — 

GWYN  :  A  mi  ’na  i  balu’r  ardd — 

EIRY  :  A  mi  ’na  i  olchi’r  dillad— 

GWYN  :  A  mi  gawn  ni  boni  bach  fel  Bess,  a — a — 
a — 

EIRY  :  A  llo  bach  fel  Gweno,  a — a — a — 

GWYN  :  Ac  oen  bach  llywath  fel  Jinw,  a — 

EIRY  :  A  chath  hefo  tair  coes  fel  Twmi — i  mi — i 
mi  gael  i  nyrsio  hi — 

GWYN  :  A  chi  mawr  fel  Tobi,  i  gadw’r  bo-lol 
i  ffwr’ — 

EIRY  (yn  neidio  i  fyny  yn  ei  gwely ,  ac  yn  gafael 
yn  dynn)  :  0,  Gwyn,  ma  rhywun  yn  dwad  trwy’r 
drws !  0 !  0 ! 

GWYN  (gydag  atal  dweyd  gan  ofn)  :  P — p — paid 
a  chrio,  bach,  d — d — does  yna  neb.  Fedar  neb 

ddwad  drwy’r  drws,  achos  mi  ddaru  tada  i  gloi  o 
cyn  mynd  i’w  wely.  Gwrando,  mae  gin  i  stori— 

EIRY  :  ’Does  arna  i  ddim  eisio  stori.  Mae  arna 
i  eisio  mami. 

GWYN  :  Ond  mae  mami  yn  bell,  bell,  a  ddaw  hi 
byth  yn  ol,  Eiry. 

EIRY  :  Ond  mae  arna  i  eisio  mami,  nid  yr  hen 
fam  yna.  Mae  hi  yn  fy  nghuro  fi  o  hyd. 

GWYN  :  Hitia  befo,  Eiry  bach,  mi  nawn  ni  redag 
i  ffwr’,  a  mynd  i  fyw  i  dy  bach  wrthyn  yn  hunain — 
a  mi  gawn  ni  fara  llefrith  i  swpar  bob  nos,  fel 
fydda’n  ni’n  gal  gin  mami. 

EIRY  :  Ond  mae  arna  i  eisio  mami — i  roi  y  bara 
llefrith  imi. 

( Curo  ar  y  drws.) 

EIRY  :  Mami,  mami,  dyma  chi  wedi  dwadl 

(Rked  at  y  drws  a  thyn  y  bar.  Daw  Mair  i 
mewn.  Dynes  oddeutu  deg  ar  hugain,  welw,  yn  ei 
gwisg  waith ,  a  ffedog  wen,  a  shawl  wen  dros  ei  phen. 
Dyry  ei  shawl  ar  y  bwrdd.  Rhed  y  plant  ati.) 

MAIR  (yn  gafael  am  danynt,  ac  yn  eu  cusanu. 
Eistedd  i  lawr  ar  y  gwely  ;  cymer  Eiry  ar  ei  glin,  a 
dyry  ei  braich  am  Gwyn)  :  0  mhlant  bach  i!  Sut 
ydach  chi  ?  Ond  tydi  Gwyn  yn  hogyn  mawr! — a 
mae  Eiry  bach  bron  rhy  fawr  i  fod  yn  fabi  mam 
rwan. 

EIRY  :  Mi  oeddach  chi’n  hir  yn  dwad,  mami. 

MAIR  :  Wei,  nghariad  i,  mae’n  cymryd  amsar 
hir  i  ddwad  dr  os  y  mynydd  o’r  Llan. 

GWYN  :  Lie  ’dach  chi  wedi  bod,  mami  ? 

MAIR  :  Yn  bell,  bell,  y  mach  i — ond  nid  yn  rhy 
bell  i’ch  clywad  chi  bob  tro  y  byddwch  chi  yn 
chwerthin  ne’  yn  crio — ond  crio  fydda  i’n  glywad 
amla. 

GWYN  :  ’Roedd  Eiry’n  crio  heno,  mami — ond 
’doeddwn  i  ddim  ! 

MAIR  :  Dyna  hogyn  da!  Mi  glywis  Eiry  yn 
galw  arna  i,  a  dyna  pam  y  dois  i. 

GWYN  :  Ma’r  llo  bach  coch  yn  mynd  allan  fory, 
mami,  am  y  tro  cynta. 

MAIR  :  Ydi  o  wir,  bach  ?  (Tyn  ei  llaw  hyd 
wallt  Eiry  ac  yn  ei  gusanu.)  Lie  ma’  cyrls 
Eiry  bach  wedi  mynd  ? 

EIRY  :  ’Does  gin  i  ddim  cyrls  rwan,  mami. 

MAIR  (yn  cymryd  brws  a  chrib  budr  oddiar  y 
dresel,  ac  yn  dechreu  brwsio  gwallt  Eiry,  a’i  wneud 
ef  yn  fodrwyau  o  amgylch  ei  bys)  :  Ma  gin  Eiry 

wallt  clws. 

GWYN  :  Ydan  ni  ddim  yn  cal  cyrls  rwan  i  fynd 
i’r  Ysgol  Sul. 

MAIR  :  Fyddwch  chi’n  mynd  i’r  Ysgol  Sul  rwan  ? 

GWYN  :  Byddwn,  withia,  ond  amball  dro  fydd 
cinio  rhy  hwyr,  a  fydd  gyni  hi  ddim  amsar  i  wisgo 
am  dan  on  ni. 

MAIR  :  Ydach  chi  wedi  dysgu  llawar  o  adnoda 
newydd  er  pan  es  i  ? 

GWYN  :  Na,  fyddwn  ni  ddim  yn  dysgu  llawar  o 
adnoda  rwan. 

MAIR  :  ’Dach  chi  ddim  yn  cofio  “  Yr  Arglwydd 
yw  fy  Mugail  ”  ? 

GWYN  :  “  Yr  Arglwydd  y w  fy  Mugail.  Ni  bydd 
eisieu  arnaf.  Efe — Efe  a  wna  i  mi  orwedd  mewn 
porfeydd  gwelltog.  Efe — Efe — ” 

MAIR  :  “Efe  a’m  tywys  gerllaw  y  dyfroedd.” 
Sut  ma’  un  Eiry  ? 

EIRY  :  “  Duw  cariad  yw.” 

MAIR  :  Dyna  blant  da  !  (Cusana  hwy,  a 
mwmian  ganu  “  Crug  y  Bar  ”  gan  siglo  Eiry  yn  ol 
a  blaen.) 

MAIR  :  Dwedwch  wrth  mami  beth  fyddwch 
chi’n  chwara  rwan.  Ydi’r  hen  geffyl  pren  gin Gwyn 
o  hyd  ? 

GWYN  :  Na,  mi  rois  i  yr  hen  geffyl  pren  i  Johnny 
Robart.  Mae  gin  i  boni  go  iawn  rwan!  ( Ysgwyd 
ei  ben.) 

MAIR  :  A  lie  mae  Doli  Jane  rwan  ? 

EIRY  {yn  dorcalonnus)  :  Mae  Doli  Jane  wedi 
mynd,  a  rydw  i  yn  magu  Twmi  rwan. 

GWYN  :  0  ia,  ’does  gin  Twmi  ddim  ond  tair  coes 
rwan,  mami.  Mi  ath  i’r  trap  ryw  fora. 

MAIR  :  Ydi  Queen,  y  gasag  frown,  yma  o  hyd  ? 

GWYN  :  Na,  ma’  Queen  wedi  marw,  a  mi 
syrthiodd  Mwynig  dros  yr  ochr,  a  ’does  gynon  ni 
ddim  ond  pedair  buwch  rwan.  Mi  a’th  Siencyn  a’r 
Ben  wan  i’r  ffair  y  dwrnod  o’r  blaen — a  roeddan  ni’n 
crio. 

MAIR  (yn  edrych  ar  eu  dillad  sydd  ar  lawr)  : 

Fyddwch  chi  ddim  yn  plygu’ch  dillad  wrth  fynd  i’ch 
gwlau  rwan  ? 

GWYN  :  Na  fyddwn  ni.  ’Does  dim  amsar. 

( Rhydd  Mair  Eiry  ar  y  gwely.  Cyfyd  y  dillad 
carpiog  gan  syllu  arnynt.  Gollynga  hwynt  i’r  llawr 
a  chyfyd  yr  hosanau.) 

MAIR  :  Bobol  bach  !  Ma’ch  ’sana  chi’n  lyb. 
Y  mhlant  bach  i !  Yn  lie  buoch  chi  i  wlychu  ? 

GWYN  :  Mi  ddaru  hi  syrthio  i  bwll  dwr  yn  y  Gors, 
yn  ymyl  y  Manllwyd. 

MAIR  :  Manllwyd  !  Beth  oeddach  chi  yn  ’i 
neud  yn  fanno  ? 

GWYN  :  Wedi  bod  yn  ol  bara  oeddan  ni. 

MAIR  (yn  rhoi  y  dillad  wrth  y  tan  i  sychu  ar  gefn 
cadair)  :  Mi  fyddan  yn  sych  erbyn  y  bora. 

Chwiliar  dillad  yn  fanylach).  A  dyna  dy  ffrog 
felfat  las  ora  di,  Eiry  ? 

EIRY  :  la,  ma  hi’n  gadal  imi  chael  hi  i  chwara 
bob  dydd. 

MAIR  ( wrthi  ei  hun)  :  Fy  ngenath  bach  i! 
(Rhydd y  ffrog  ar  gefn  y  gadair  ;  yna  try  at  Gwyn.) 

Ydi  dy  draed  di  yn  oer,  Gwyn  bach  ? 

GWYN  :  Ydyn,  dipyn. 

MAIR  :  Tyd  i  ista  wrth  y  tan,  ’y  nghariad  i. 
(Gesyd  ef  i  eistedd  ar  y  gadair  siglo.  Penlinia 
o’i  flaen,  rhwhia  ei  draed.  Saif  Eiry  gan  edrych.) 

Mi  fyddan  yn  gynnas  mewn  munud  wrth  i 
mami  rhwbio  nhw. 

EIRY  :  Rhwbiwch  y  nhraed  i,  mami. 

MAlR  :  Na,  rydw  i  am  fynd  a  chdi  hefo  mi,  Eiry 
bach,  lie  cei  di  dyfu  i  fyny  yn  hogan  bach  dda. 
(Rhydd  oreu  i  rwbio  traed  Gwyn,  a  charia  ef  at  y 
gwely.  Twtia  dipyn  ar  y  dillad,  a  rhydd  Gwyn 
ynddo  gan  ei  gusanu.)  Nos  dawch  rwan,  Gwyn 
bach — a  chofia  fod  yn  hogyn  da — a  mi  fydd  mami 
yn  edrach  ar  dy  ol  di  bob  amsar.  Paid  a  bod  ag  ofn. 

GWYN  :  Nos  dawch,  mami  bach.  ( Rhydd  ei 
ddwylo  am  ei  gwddf.)  Fydd  arna  i  ddim  ofn.  Rydw 
i’n  hogyn  mawr  rwan. 

MAIR  [wrth  Eiry)  :  Tyd  i  ddeyd  nos  dawch  wrth 
Gwyn,  Eiry,  tan  nes  cei  di  weld  o  eto. 

(Rhydd  Eiry  ei  dwylo  am  wddf  Gwyn,  a  chusana 
ef.) 

EIRY  :  Nos  dawch,  Gwyn.  Mi  gei  di  Twmi  i 
chwara  hefo  hi  rwan. 

GWYN  :  0  mi  na’i  chwara  hefo  fy  mhoni.  Mae 
Siencyn  am  fy  nysgu  i  reidio. 

(. Edrych  y  tri  i  fyny  yn  sydyn — fel  pe  wedi 
dychryn.) 

GWYN  ( dan  chwerthiri)  :  0,  dim  ond  yr  hen 

geiiiog  sy  ’na  yn  canu! 

MAIR  :  Ma’  rhaid  imi  fynd  rwan.  Tyd,  Eiry. 

(Gafael  yn  llaw  Eiry.  A  Eiry  dan  ddawnsio 
yn  llawen.  Ant  at  y  drws.  Chwifia  Eiry  ei 
llaw  ar  Gwyn,  a  chwardd  y  ddau  ar  ei  gilydd..) 

GWYN  :  Nos  dawch,  mami  (wrth  i  Mair  fynd 
allan.  Caea’r  drws  ar  ei  hoi.  A  i  orwedd  yn 
ei  wely.  Seibiant  byr.  Egyr  Ifan  y  drws  sydd 
yn  arwain  ir  grisiau  yn  araf.  Mae  cannwyll  oleu 
ganddo.) 

IFAN  :  Gwyn!  .  .  .  Gwyn!  Pwy  oedd  'ma 

’n  siarad  hefo  ti  ? 

GWYN  [yn  eistedd)  :  Odada — gesiwchpwy! 

IFAN  (mewn  llais  ofnus)  :  Wn  i  ddim,  wir.  Alla 
neb  fod  yma’r  adag  yma  o’r  nos.  Mae’n  amhosib 
fod  neb  wedi  bod  yma. 

GWYN  :  0  dada,  mi  fuo  mami  yma. 

IFAN  (yn  eistedd  yn  drwm  ar  gadair,  yn  edrych  yn 
syn  ac  yn  ddychrynedig  ar  Gwyn.  Yn  arw)  : 
’Dwyt  ti  ’rioed  yn  deyd  y  gwir.  Mae  dy  fam  wedi 
marw. 

GWYN  :  Do,  wir,  mi  fuo  ’ma.  Drychwch  ar  y 
dillad  wrth  y  tan.  Y  hi  roth  nhw  yna  o  achos  ’u 
bod  nhw’n  ’lyb,  a  mi  gyrliodd  wallt  Eiry,  a  mi 
ddaru  rwbio  fy  nhraed  i,  a  chanu  inni,  a  mae  hi 
wedi  mynd  ag  Eiry  hefo  hi  yn  bell — bell — i  dyfu 
yn  hogan  dda. 

IF  AN  (yn  rhuthro  at  y  gwely )  :  Y  nefoedd  fawr! 

(Yn  ysgwyd  Gwyn.)  Beth  wyt  ti  wedi  neud  hefo 
Eiry  ?  Lie  mae  hi  ?  Dwad  wrtha  i  mewn  munud ! 
GWYN  (yn  dawel )  :  Wei,  mae  mami  wedi  mynd 

a  hi  i  ffwr’  ffoma  (yn  pwyntio  at  y  drws). 

IFAN  (yn  chwilio  o  dan  y  gwely,  tu  ol  i’r  dresel, 
ac  o  gwmpas  y  tan)  :  Eiry — Eiry,  tyd  yma,  Eiry 
bach. 

GWYN  (yn  dawel)  :  Waeth  i  chi  heb.  Ddaw 
hi  byth  yn  ol  yma. 

IFAN  (yn  treio'r  drws)  :  Mae’r  drws  yn  y  gorad. 

(Goleua  lusern ,  ac  a  allan  ar  frys.  Daw  Nano 
i  mewn  yn  ddistaw  iawn,  ei  hwyneb  yn  wyn,  ac  yn 
gwisgo  cot  fawr  dr  os  ei  gwisg  nos.) 

NANO  (wedi  dychryn)  :  Be’  sy’n  bod,  Gwyn  ? 
Pwy  oedd  yn  siarad  hefo  ti  ? 

GWYN  :  Ond  mami ! 

NANO  (mewn  llais  dychrynedig)  :  Mami  .  .  . 

wyt  .  ti  wedi  .  .  .  wedi  bod  yn 

breuddwydio  ? 

GWYN  (tan  nodio)  :  Drychwch  ar  ’n  dillad 
glybion  ni.  Mami  roth  nhw  wrth  y  tan  i  sychu. 
A  mae  hi  wedi  mynd  ag  Eiry  i  ffwr’  a  mae  hi  yn 
edrach  ar  fy  ol  i. 

(Eistedd  Nano  ar  y  gadair  gan  hylldremu  arno. 
Seibiant.) 

NANO  ( ymhen  tipyn)  :  Mi  gei  di  fynd  i’r  ffair 
fory,  Gwyn  bach,  a  mi  ro  i  swllt  i  wario  i  ti  ac  Eiry. 

GWYN  :  Fedar  Eiry  ddim  dwad.  Mae  hi  wedi 
mynd  hefo  mami. 

(Seibiant.) 

NANO  :  O  Dduw  !  bedi  peth  fel  hyn  ? 

(Agorir  y  drws  ar  ruthr.  Daw  I  fan  i  mewn 
gan  gario  Eiry  ;  eistedd  ar  gadair , .  a  deil  ei  afael 
ynddi.) 

IFAN  :  Fy  hogan  bach  i!  Fy  hogan  bach  i! 

(Rhuthra  Nano  ato,  ac  edrych  i  lawr  ar  wyneb 
Eiry.) 

IFAN  (yn  arw)  :  Peidiwch  a  thwtsiad  ynddi. 
Neith  hi  byth  ych  poeni  chi  eto. 

GWYN  :  Pam  ddaru  Eiry  ddwad  yn  ol,  tada  ? 

IFAN  :  Tydi  hi  ddim  wedi  dwad  yn  ol.  Syrthio 
i  lawr  y  steps  ’nath  hi.  Welwn  ni  byth  mo  Eiry 
bach  eto. 

GWYN  (yn  llawen)  :  O  gnawn,  mi  ga  i  gweld 
hi  eto.  Mi  ddeudodd  mami. 

(Rhydd  Ifan  gorff  Eiry  ar  y  gwely,  ac  a  ar  ei 
liniau.  Nano^w  mynd  yn  ol  i’w  chadair,  gan 
guddio  ei  hwyneb  yn  ei  dwylo ,  ai  siglo  ei  him  yn  ol 
a  blaen.) 

Y  FAM 


NANO  ( wrthi  ei  hun)  :  Fydda  i  byth  yn  unig  yn  y 
lie  ’ma  eto.  Mi  fydd  hi  hefo  mi  bob  amsar.  Pan 
fydd  Ifan  ar  gefn  y  caeau,  a  phawb  arall  ym  mhen  ’i 
helynt,  mi  fydd  hi  hefo  mi  yn  corddi  ac  5m  godro. 
A  phan  fydda  i  yn  ista  yma  wrthaf  fy  hun  ar  nos- 
weithia  hir  y  gaea’,  mi  fydd  hitha  yn  ista  hefo  mi 
fel  y  bydda  hi  ers  talwm,  yn  gwnio  dillad  i’r  plant. 
(Yn  cuddio  ei  hwyneh  yn  ei  dwylo.) 


Llen. 

E.P.C.  New  List  of  Plays  &  Dramas 

IN  ENGLISH  AND  WELSH. 


NOSON  O  FARRUG.  ( R .  G.  Berry.)  1  /-  net. 
post  free  1  /2. 

Y  PWYLLGOR.  (D.  T.  Davies.)  1  /-  net,  post 
free  1/2.  ( 

YR  HEN  DEILIWR.  (/.  Lloyd  Jones.)  1/-  net, 
post  free  1  /2. 

THE  GREAT  EXPERIMENT.  ( Naunton  Davies 
and  Stanley  Drewitt.)  2/-  net,  post  free,  2/3. 

THOSE  WHO  WAIT.  (. Ernest  Cove.)  1/-  net, 
post  free  1/2. 

LLWYBRAU  ANRHYDEDD.  (D.  Derwenydd 
Morgan.)  2/-  net,  post  free  2/3. 

S  RYBECA.  (Gwili.)  *  2/-  net,  post  free  2/3. 

TEN  SHORT  PLAYS— Cyngor  Plwy’— Trwbwl  yn 
Wrecsam — Nith  Die  Shon  Dafydd — Ar  Leave — 
Natur  Plentyn— Byddin  y  Plant — Dyfodol  Plentyn 
— Y  Milwyr  ar  Brawf — Cosbi  Dafydd — Yr  Hen 
Siopwr.  2  /-  net,  post  free  2/3. 

YR  HEN  SCWLIN.  (/.  Lloyd  Jones.)  If-  net 
post  free  1  /2. 

DAFYDD  AP  GWILYM.  A  Romantic  Cantata 
(Harry  Evans.)  Solfa,  1  /-,  Old  Notation  3/-  net. 

PLANT  Y  PENTREF.  Welsh  School  Play  with 
music.  Old  Notation,  4  /-  net,  words  only  2d.  net. 


Licences  for  Public  Performance  to  be  obtained  from 

The  Educational  Publishing  Company,  Ltd.,  Cardiff. 


E.P.C.  New  List  of  Plays  &  Dramas 

IN  ENGLISH  AND  WELSH. 


OWAIN  GLYNDWR.  Nos.  1  to  7.  Short  Plays  for 
Schools.  3d.  each  net.  Nos.  1  to  7,  bound  together 

1  /6  net. 

HANNAH  COMES  ROUND.  (G.  /.  Griffith.)  1  /- 
net,  post  free  1  / 2  net. 

CASTELL  MARTIN.  {D.  T.  Davies.) 

FFROIS.  ( D .  T.  Davies.) 

THE  SECOND  SON.  [Dr.  Naunton  Davies.) 

2  /6  net. 

THE  EPIDEMIC.  {Dr.  Naunton  Davies.)  1  /3  net. 

A  MONOLOGUE  FOR  ME.  {Dr.  Naunton  Davies.) 
1  /3  net.  * 

THE  CONVERSION.  {Dr.  Naunton  Davies.) 

1  /3  net. 

THE  SCHEMER.  {Dr.  Naunton  Davies.)  2  /6  net. 

THE  ARROGANCE  OF  POWER.  {Dr.  Naunton 
Davies.)  2  /6  net. 

THE  HUMAN  FACTOR.  {Dr.  Naunton  Davies.) 

2  /6  net. 

THE  CRASH.  {Dr.  Naunton  Davies.)  2/6  net. 

COLLI  AC  ENNILL.  {W.  Bryn  Davies.)  2/-  net, 

THE  FOUR-LEAVED  CLOVER.  {Betty  Eynon 
Davies.)  1  /3  net. 

Y  FAM.  {Betty  Eynon  Davies  a  Kate  Roberts.) 
1  /3  net. 


Licences  for  Public  Performance  to  be  obtained  from 

The  Educational  Publishing  Company,  Ltd.,  Cardiff. 

